# אוקו קאמו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוקו קאמו Okko Kamu (נולד בשנת 1946) הוא מנצח פיני.

קאמו נולד בהלסינקי למשפחה של מוזיקאים. אביו ניגן בקונטרבס בתזמורת הפילהרמונית של הלסינקי. הילד החל לנגן בכינור בגיל צעיר מאוד וכבר בגיל שש התקבל לאקדמיה על שם סיבליוס.

בשנת 1964 הקים רביעיית מיתרים משלו, שלה קרא "סוהונן", וניגן בה כינור ראשון במשך שנים אחדות. בגיל עשרים התמנה לכנר ראשי באופרה הלאומית של פינלנד. במשרה זו נשאר עד 1968, כאשר ניתנה לו לבסוף ההזדמנות לנצח על תזמורת האופרה.

בשנת 1969 התמנה למנצח אורח ראשי של האופרה המלכותית של שבדיה ובאותה שנה גם זכה בתחרות הניצוח הראשונה על שם הרברט פון קאראיין בברלין. הישג זה סלל לפניו את הדרך לקריירה בינלאומית.

אוקו קאמו ניצח על התזמורות הראשונות במעלה בעולם והיה מנהל מוזיקלי של רדיו פינלנד והולנד, של הפילהרמונית של הלסינקי והפילהרמונית של אוסלו ושל הסינפונייטה של סטוקהולם. כן היה מנצח אורח ראשי של תזמורת ברמינגהם ושל הפילהרמונית של קופנהגן. הוא היה המנהל המוזיקלי של האופרה הלאומית הפינית ושל תזמורת הלסינגבורג, וכן מנצח אורח קבוע של התזמורת הקאמרית של לוזאן.

כיום אוקו קאמו הוא מנצח אורח ראשי של תזמורת סינגפור. בשנות עבודתו הופיע עם סולנים רבים, ביניהם הכנר הישראלי חגי שחם, הפסנתרן סטיבן אוסבורן, הצ'לן יאן פולגר והטרומבוניסט כריסטיאן לינדברג. אוקו קאמו הקליט יותר מ-100 תקליטורים לחברות שונות, בין השאר את ארבע הסימפוניות של פראנץ ברוואלד ואת הקונצ'רטו שלו לפסנתר; את מכלול המוזיקה לתזמורת כלי קשת של אאוליס סאלינן; קונצ'רטי לחליל משל פנדרצקי, טאקמיצו וסאלינן ואלבום של יצירות שבדיות נבחרות לתזמורת.

שני התקליטורים שהקליטה חברת נאקסוס מיצירות ברוואלד בניצוח קאמו קיבלו את פרס "דיאפזון הזהב" הנדיר.

הקודם: פאבו ברגלונד | מנצחים ראשיים, תזמורת רדיו פינלנד 1971 - 1977 | הבא: לייף סגרסטאם

הקודם: מילטיאדס קארידיס | מנהלים מוזיקליים, הפילהרמונית של אוסלו 1975 - 1979 | הבא: מאריס יאנסונס

הקודם: אולף זדרבולום | מנצחים ראשיים, הפילהרמונית של הלסינקי 1981 - 1989 | הבא: סרג'יו קומיסיונה

מקור: http://he.wikipedia.org../../../%D7%90/%D7%95/%D7%A7/%D7%90%D7%95%D7%A7%D7%95_%D7%A7%D7%90%D7%9E%D7%95.html

קטגוריות: מנצחים פינים | כנרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Suomi
- Svenska